DA Den Europæiske Unions Tidende C 32/32

Sag anlagt den 30. november 2011 — Beifa Group mod KHIM — Schwan-Stabilo Schwanhäußer (skriveredskaber)

(Sag T-608/11)

2012/C 32/67

Stævningen er affattet på engelsk

Parter

Sagsøger: Beifa Group Co. Ltd (tidligere Ningbo Beifa Group Co. Ltd) (Zhejiang, Kina) (ved barrister R. Davis, og solicitor N. Cordell)

Sagsøgt: Kontoret for Harmonisering i det Indre Marked (Varemærker og Design) (KHIM)

Den anden part i sagen for appelkammeret: Schwan-Stabilo Schwanhäußer GmbH & Co. KG (Heroldsberg, Tyskland)

Sagsøgerens påstande

— Afgørelse truffet den 9. august 2011 af Tredje Appelkammer ved Kontoret for Harmonisering i det Indre Marked (Varemærker og Design) (sag R 1838/2010-3) annulleres.

— Harmoniseringskontoret tilpligtes at bære sine egne og at betale sagsøgerens omkostninger.

Søgsmålsgrunde og væsentligste argumenter

Det registrerede EF-design, der begæres erklæret ugyldigt: Et design for varen »skriveredskaber« — det registrerede EF-design nr. 352315-0007

Indehaver af EF-designet: Beifa Group Co. Ltd

Indgiveren af begæringen om, at EF-designet erklæres ugyldigt: Schwan-Stabilo Schwanhäußer GmbH & Co. KG

Begrundelsen for ugyldighedsbegæringen: Den tyske varemærkeregistrering nr. 30045470.8 af et figurmærke, der forestiller et skriveredskab, for varer i klasse 16; den tyske varemærkeregistrering nr. 936051 af et figurmærke, der forestiller et skriveredskab, for varer i klasse 16; den tyske varemærkeregistrering nr. 2911311 af et tredimensionelt varemærke, der forestiller et skriveredskab, for varer i klasse 16; den internationale varemærkeregistrering nr. 936051 af et figurmærke, der forestiller et skriveredskab, for varer i klasse 16; den internationale varemærkeregistrering nr. 418036 af et figurmærke, der forestiller et skriveredskab, for varer i klasse 16

Annullationsafdelingens afgørelse: Det omtvistede registrerede EF-design erklæret ugyldigt

Appelkammerets afgørelse: Afslag på klagen

Søgsmålsgrunde: Tilsidesættelse af artikel 61, stk. 6, i Rådets forordning nr. 6/2002, idet appelkammeret foretog en ulovlig fornyet efterprøvelse. Tilsidesættelse af artikel 62 i Rådets forordning nr. 6/2002, idet appelkammeret (i) tilsidesatte de grundlæggende principper i denne bestemmelse ved den måde, hvorpå det anvendte de foranstaltninger, der var nødvendige for at efterkomme Rettens afgørelse (ii) fejlagtigt anvendte kriteriet både i forbindelse med forordningens artikel 25, stk. 1, litra b), og artikel 25, stk. 1, litra e). Tilsidesættelse af artikel 25, stk. 1, litra e), i Rådets forordning nr. 6/2002, da appelkammeret (i) ved fastlæggelsen af, om det var gjort »brug« af varemærket i det registrerede EF-design i fornødent omfang, anvendte det forkerte kriterium (ii) undlod at tage hensyn til, om varemærkerne var blevet brugt som en bestanddel både i henhold forordningens artikel 25, stk. 1, litra b), og i henhold til tysk national lov, og (iii) foretog en fejlagtig anvendelse af kriteriet om retten til at forhindre brug. Tilsidesættelse af artikel 25, stk. 1, litra b), i Rådets forordning nr. 6/2002, da appelkammeret foretog en fejlagtig vurdering af, hvad der kendetegner den informerede bruger, og måden hvorpå og metoden hvorefter vurderingen af helhedsindtrykket skulle foretages.